
DISSERTATIO  INAUGURARIS 

DE 

CHLORINO, 

ET 

DE  ACIDO  MURIATICO. 


AUCTORE  TIIO.  W.  ROBINSON*. 


Stalhti  hypothesis,  cujus  ope  rationem 
reddere  studuit,  de  phaenomenis,  quae  cor- 
pora candentia  ostendunt,  animos  alchy mis- 
tarum omnino  praeoccuparat,  cum  Lavoi- 
sier  rebus  ustionem  comitantibus  caute  per- 
pensis, illius  doctrinae  sophisma  intulit.  De 
hoc  gravissimo  argumento  a suis  investiga- 
tionibus ei  persuasum  est,  ustioni  imprimis 
oxy  genio  opus  esse,  in  quocunque  sit  modo  ; 
et  secundo  eam  materiam  necessario  adesse, 
ad  eas  compositiones  formandas  quae  acida 
nominantur.  Nuper  de  his  propositionibus 

multum  dubitatum  est  et  certissime  poste- 
rior a vero  longe  abest.  Oxygenium  non 
ad  acida  componenda  semper  necessarium 
esse  videtur.  Analysis  in  acido  Prussico 
nunquam  id  patefecit,  quanquam  in  princi- 
pia resolutum  est,  qure  tam  simplicia  quam 
oxygenium  ipsum  esse  putantur.  Nec  gas 
hydrogenium  sulphuratum  (quod  propria 
acidorum  praecipue  possidet)  vestigia  oxy- 
genii  etiam  levissima  exhibet.  Praeter  haec 
compositionis  cognitae,  aha  erant  natura 
quorum  non  fuerat  investigata  ; qualia  sunt 
acidum  Boracicum,  Fluorieum  et  Muriati- 
cum. Haec  credidit  Lavoisier,  ita  ut  cum 
suis  sententiis  de  acidi tatc  congruerent,  ex 
oxygenio  constare  cum  aliqua  basi,  adhuc 
ignota  conjuncto.  A tempore  quo  vixit 
philosophus  Gallicus,  aliorum  investigatio- 
nes has  res  maxime  illustrarunt ; et  quidem 
a multis  putatur,  eas  ad  confirmandam  ejus 
sententiam  minime  conferre,  sed  potius  mon- 
strare suam  theoriam  parum  aptam  esse  ad 
haec  phaenomena  exponenda.  Quam  justae 
sint  opiniones  quae  ex  indiciis  in  Britannia 

k Davy  et  Gay  Lussac  et  Thenard  in 
Gallia  inventis  ortae  sunt,  olim  considerabo ; 
hic  tantum  dicere  necesse  est,  aliquarum  ma- 
teriarum ustionem  quales  sunt  metalla,  sul- 
phur, phosphorus,  inChlorino,  hypothesis  La- 
voiserianae  fallaciam  demonstrasse  existima- 
tam fuisse.  Omnia  haec  Lavoisier  bene  no- 
vit ; sed  oxy genio,  quod  cum  multis  aliis  gasi 
inesse  putavit,  phaenomena  adscripsit.  Haec 
dissertatio  scribitur,  ut  formentur  justae  sen- 
tentiae de  natura  hujus  et  aliquarum  aliarum 
materiarum  et  ex  his  compositionum ; et  ad 
earum  locum  inter  res  chemicas  constituen- 
dum. In  his  considerandis  tres  sententiae 
in  nostram  contemplationem  venient.  Sive 
acidum  muriaticum  ex  oxygenio  et  ignota 
basi  secundum  Lavoisier,  seu  Chlorino  et 
hydrogenio  secundum  Davy  componatur. 
Sive  chlorinum  sit  materia  simplex  quod 
Davy  et  multi  alii  nos  docent.  Et  sive  chlo- 
rinum et  acidum  muriaticum  composita 
sint,  prius  basi  ignota  oxygenio  conjuncta, 
posterius  eadem  basi  cum  duobus  principiis 
hydrogenio  et  oxygenio. 

Primum,  Quid  est  argumentum  acidum 
muriaticum  e basi  et  oxy genio  componi,  se- 
cundum Lavoisier  ? Haec  sententia  ex 
analogia  sola  nascitur,  quam  ille  philosophus 
inter  hoc  et  alia  acida  esse  putavit,  quorum 
compositio  optime  demonstravit.  Attamen 
deductio  spiritum  unum  ex  omnium  talium 
componentibus  necessario  esse,  ut  supra  dic- 
tum, omnino  iniqua  est.  Argumentum 
igitur  ad  probandam  acidi  constitutionem 
cujus  naturam  investigare  volumus,  mul- 
tum potentiae  perdit.  Acidum  ipsum  max- 
imis viribus  divellentibus,  quae  ad  chemiam 
pertinent,  tentatum  est.  Oxygenium  nullis 
modis  ab  illo  obtineri  potest.  Quae  tunc 
analogia  est,  et  quomodo  quaestionem  affi- 
cere potest?  Cum  metalla  in  muriatico  gase, 
calefiunt,  ejus  natura  omnino  mutatur.  Me- 
tallum ftura  aliquo  ex  gase  deducto  se  con- 
jungit, et  post  experimentum  nisi  posterius 
in  magna  copia  adfuerit,  ejus  decompositio 
perfecta  est,  et  nihil  praeter  gasis  hydroge- 
nosi  volumen  manet.  De  mutatione  quae 
gas  muriaticum  in  hoc  casu  afficit,  senten- 

tiae  diversae  sunt ; et  ad  omnia  haec  proprie 
consideranda  notare  necesse  est,  hoc  gas  ve- 
rum acidum  non  esse  putari,  sed  acidum 
cum  aquae  partibus  viginti  et  quinque  per 
centum  gasis  conjunctum;  et  qua  dicitur 
opus  esse,  ad  acidi  in  statu  libero  existen- 
tiam.  Etsi  nihil  de  talium  verborum  contra- 
dictione dicamus,  attamen  de  facto  ipso  nul- 
lum bonum  argumentum  unquam  inventum 
fuisse,  notemus.  Res  certe  sunt,  quae  sen- 
tentiam vindicant,  et  hypothesis  plerumque 
applicanda  est  phaenominis  hujus  gasis  ac- 
tione demonstratis.  Sic  cum  oxidum  me- 
tallicum, ut  oxidum  argenti,  in  gase  immer- 
gitur, materia  murias  argenti  nominata 
formatur,  et  aqua  evolvitur.  Hic  oxidi 
conjunctio  cum  vero  (vel  ut  interdum  nomi- 
natum, sicco)  acido,  accidere  putanda  est,  et 
aqua  gasis  compositionis  nunc  ad  salem  for- 
mandum inutilis  qui  deponendus  est.  Hoc 
certe  est  quod  analogia  nos  expeetare  doceat, 
sed  manifestum  est,  nihil  probari  nisi  hydro- 
genium  esse  unum  ex  muriatici  gasis  com- 
ponentibus. Si  hujus  actionis  residuum 

investigatur,  probaturne  ullum  tale  ? An 
oxgenium  oxidi  in  illo  inveniendum?  Aut 
acidum  ex  oxido  metallico  sejungi,  et  hae 
duae  materiae  in  sale  existere  demonstrari 
possunt  ? Quaecunque  formentur  in  his  et 
casibus  iis  similibus,  decompositioni  resist- 
unt tam  vehementer  quam  gas  ipsum.  Gay 
Lussac  et  Thenard,  sales  quos  hoc  acidum 
format,  maximo  calore  decom poni  non  posse, 
superphospliate  calcis  et  boracico  acido  ad- 
juvantibus, clare  demonstrarunt.  Ex  expe- 
rimentis a Davy  factis  pariter  constat,  aci- 
dum sicco  ferri  sulphate,  phosphorico  aut 
boracico  acido  id  tangente,  calore  applicato, 
expelli  non  posse.  Stanni  murias  cum  sul- 
phure et  phosphoro  calefactum,  substantias 
formavit,  quae  dum  siccae  erant  accidis  nul- 
lam similitudinem  habuerunt.  Hydrargy- 
ri  murias  eosdem  effectus  praebet.  Quam 
primum  aqua  aliis  ex  his  compositionibus 
adjungitur,  acidum  aut  gas  muriaticum  co- 
piose evolvitur  ; et  quanquam  explanatio 
minime  probata,  quam  supra  commemoravi 
de  his  mirabilibus  actionibus  detur,  attamen 

iii  dubio  manebit  sive  in  acido  gase  ullum 
tale  sit  quale  aqua  intime  conjuncta.  Re- 
sponderi his  objectionibus  potest,  probation- 
em tam  integram  esse,  quam  illa  quae  aquam 
aliis  acidis  inesse  probat — phaenomena  in 
ambobus  exemplis  similia  esse — acidum  sul- 
phuricum  et  plumbi  oxidum  inter  se  con- 
jungi et  aquam  emittere — acidi  nitrici  va- 
porem potassae  se  conjungere  et  sal  resul- 
tare, ex  quo  plus  aquae  obtinendum  sit, 
quam  antea  in  alkali  fuit.  Si  hoc  omnino  ve- 
rum sit,  attamen  manifestum  est,  argumen- 
tum in  ambobus  casibus  minime  perfectum 
esse ; et  hoc  quidem  probabiliter  factum  est. 
Ad  testimonium  obtinendum  aquam  esse  in 
gase  muriatico  quod  fallaciae  non  pronum 
sit,  conatus  valde  difficilis  est.  Experimen- 
ta quae  mihi  fide  dignissima  videntur,  a 
Doctoribus  Murra y et  Ure  facta  sunt. 
Aqua  in  his  certissime  nata  est.  Ubi,  ex- 
em  pii  gratia,  murias  ammoniae  (quae  quan- 
tum nos  judicare  possumus  nullum  oxyge- 
nium  continet,  praeter  quod  ex  isto  gase  de- 
rivatur,) actioni  metalli  calore  maximo  subji- 

citur,  et  eo  modo  aqua  formatur,  haud  facile 
est  dictu, nisi  exgase  muriatico  aquo  originem 
trahit.  Primo  consideremus  gas  ipsum  nitro- 
genium  ex  ammonia  deductum,  tantum  oxy- 
genii  praebere  quantum  cum  hydrogenio  (ga- 
sis muriatici)  conjungi  possit.  Sed  pene  om- 
nia gasa,  e quibus  constat  ammonia,  seorsum 
evolvuntur  ; praeterea  aliud  experimentum, 
in  quo  hoc  alkali  non  implicatur,  hanc  sen- 
tentiam omnino  refellit.  Quum  gas  muriati- 

) IQ”/  Qjj  ■ ■ 

cum  in  uno  ex  his  experimentis  a Doctore 
Murray  perfectis  per  limituras  ferri  missum 
est  aqua  una  cum  gase  hydrogenio  producta 
est.  Quodcunque  difficultatis  hujus  actio- 
nis theoriam  comitetur,  argumentum  clarum 
est,  gas  muriaticum  ita  decomponi  posse, 
ut  aquam  evolvat.  Haec  aqua  ex  illa  pars 
habita  est,  quam  multi  aleliymistae  in  statu 
libero,  cum  gase  semper  conjungi  putant. 
Sed  probatne  experimentum  aquam  in  hoc 
gase  existere  ? Aut  gas  muriaticum  acidum 
verum  non  esse  ? An  plus  probat  quam 
oxygenium  etiamque  hydrogenium  ei  gasi 
inesse?  Minime  1 Consequentia  sola  quam 

ex  hoc  experimento  cernere  debemus,  est, 
hoc  gas  aquae  elementa  continere  et  eam 
rebus  certis,  ab  horum  conjunctione  formari. 
Non  probatum  est,  gas  muriaticum  acidum 
non  esse,  aut  acidum  in  statu  libero,  sine 
aqua  existere  non  posse  ; hae  sententiae  om- 
nino in  facto  pendent,  hoc  una  cum  aliis 
acidis  rodentibus  eam  magnopere  attrahere. 
Opinio,  gas  muriaticum  verum  acidum  esse, 
magis  consentanea  nostrae  actionis  chemi- 
cae  notitiae  videtur ; et  metallo  vel  oxido 
metallico  decom positum  esse  fide  minime 
indignum  est.  Sed  opinio  illorum  apud 
quos,  gas  muriaticum  acidum  verum  consi- 
deretur, aliis  rationibus  nititur.  Quando 
mensurae  aequales  chlorini  et  hydrogenii 
intime  miscentur,  gas  muriaticum  (vel  ut  a 
Gallis  nominatur  acidum  hydrochloricum) 
formatur.  De  hoc  experimento  synthetico 
duae  rationes  reddi  possunt.  Necesse  est 
eos,  qui  hoc  gas  aquam  continere,  affirmant, 
chlorinum  dicere,  praeter  acidum  verum  su- 
pra nominatum  oxygenium  continere,  quod 
cum  hydrogenio  ad  aquam  formandam  cori- 

jungatur.  Qui  asserunt,  gas  muriaticum 
acidum  purum  esse,  hoc  dicunt  ex  chlorino 
quodcunque  sit,  et  hydrogenio  constare. 
Etsi  iis  concedamus  qui  priorem  sententiam 
tenent,  chlorini  oxygenium  ad  novas  com- 
positiones formandas,  aptissimum,  et  mul- 
tum condensatum  et  minime  fixum  esse,  id 
cum  hydrogenio  conjunctum  haud  probabile 
mihi  videtur.  Sine  dubio  gasa  quorum 
unum  vel  alterum  in  statu  nascente  sit,  in- 
ter se  facillime  conjunguntur, — hoc  fit  cum 
hydrogenium  tali  conditione  nitrogenio  oc- 
currit. Attamen  non  semper  accidit ; et  de 
gasibus  ammoniae  componentibus  dicere  li- 
cet, hydrogenium  in  statu  prorsus  elastico 
nitrogenio  non  conjungi.  Quanquam  oxy- 
genium a chlorino  sic  liberari  credamus,  et 
id  hydrogenium  maxime  attrahere  cognos- 
cimus, quomodo  vis  posterioris  resiliendi 
vinci  possit,  sentire  difficile  est.  Cum  sic 
sitae  sint  res,  fere  opus  est  vel  scintilla  elec- 
trica uti,  vel  aliquibus  aliis  modis  ut  ea  bene 
calefiant.  Si  vim  resiliendi  vincendam  esse 
putemus,  sic  ut  hydrogenium  cum  chlorino 

conjungatur  haec  argumentatio  dubitari  po- 
test. Sed  chlorinum  ad  hydrogenium  ma- 
jorem quam  oxy genium  affinitatem  habere 
potest.  Si  simplex  existimetur  hoc  experi- 
mento res  clare  demonstratur  ; et  si  oxyge- 
nium  in  eo  contineatur,  verisimile  est  at- 
tractionem inter  ejus  basem  et  oxy  genium 
et  inter  haec  duo  et  hydrogenium  corpus 
unum  novum  compositum  potius  quam  duo 
producere ; gas  vel  acidum  muriaticum  for- 
mari magis  quam  corpus  cogitatione  fictum, 
acidum  muriaticum  siccum,  ad  quod  tamen 
aqua  adeo  necessaria  est,  ut  si  non  adsit,  aci- 
dum evolvi  non  possit. 

Ab  argumentis  jamjam  prolatis  videtur, 
sententiam  de  acido  muriatico  eximii  La- 
voisier,  veram  non  esse.  Ex  oxygenio 
partim  constare  potest,  sed  ab  eo  solo  ele- 
mento vis  hujus  acidi  certissime  non  pen- 
det. Neque  chlorinum  asserere  possumus 
ex  acido  muriatico  et  oxygenio  constare; 
nam  acidum  ipsum  vidimus  e chlorino  et 
hydrogenio  componi ; saltem  hoc  vidimus 

haud  longe  a probabilitate  abesse ; et  che- 
miae testimonia  probabilitatis  fines  raro 
transeunt. 

Nunc  de  chlorini  natura  quaerendum  est. 
An  simplex:  an  corpus  compositum  est  ? Ad 
utramque  harum  sententiarum  confirman- 
dam multum  dici  potest.  Utraque  testimo- 
niis incertis  nititur.  Ad  priorem  corrobo- 
randam, nec  analysin  neque  synthesin  ef- 
fectum esse,  dicere  possumus  ; inter  elemen- 
ta itaque  collocandum  esse  chlorinum.  Ejus 
analysin  effectam  esse  saepe  putatum  fuit, 
sed  phaenomena  quae  ex  talibus  experimen- 
tis evenerunt,  explicari  semper  possunt,  sive 
simplex  aut  corpus  compositum  considere- 
tur. Sic  si  chlorini  aquosa  solutio  soli  ob- 
jicitur, vel  chlorinum  ipsum  vel  aqua  de- 
componitur,  atque  acidum  muriaticum  unk 
cum  oxygenio  relinquitur.  Si  cum  oxido 
metallico  calefiat,  restat  oxy genium.  Si 

ferri  limaturae  in  gas  projiciuntur  substan- 
tia metalli  murias  dicta  supersit ; haec  ex 
acido  muriatico  (sicco)  constare  putata  est. 

In  his  omnibus  exemplis,  chlorinum  exis- 
timetur et  oxygenium  et  acidum  praebere. 
Sed,  ut  supra  diximus,  hoc  minime  teneri 
potest. 

Davy  qui  primus  chlorinum  esse  elemen- 
tum affirmavit,  ad  eam  sententiam  confirman- 
dam talia  enumeravit.  Carbonem  lignarium 
eogase  calefactum, nullam  mutationem  effice- 
re. Nullas  ex  ejus  compositionibus  cum  cor- 
poribus inflammabilibus,  vel  cum  metallis, 
oxygenium  vel  aliquod  aliud  principium  e- 
volvere,  et  id  ab  electricitate  nunquam  affici. 
Magna  analogia  quae  inter  chlorinum  et  io- 
dinum  est,  huic  multum  refert.  An  sim- 
plicia sint  necne  phaenomena  eorum  actio- 
num nullo  modo  inter  se  differunt.  Acidum 
e chlorini  cum  oxygenio  conjunctione  oritur, 
et  iodinum  cum  posteriore  acidum  priori  si- 
mile format.  Hujusmodi  etiam  hydroge- 
nium  est ; nulla  ex  omnibus  corporibus  ad 
chemiam  pertinentibus,  majorem  inter  se  si- 
militudinem quam  acida  hydriodica  et  hy- 
drochlorica  habere  possunt.  Sed  improba- 

bile  non  est,  omnia  quae  hodie  a nobis  ele- 
menta putantur,  talia  non  esse  ; et  sic  iodi- 
num  adhuc  tamen  non  disjunctum  simplex 
non  esse.  Et  hic  dicere  licet,  quamvis  unum 
experimentum  talis  sententiae  fallaciam  satis 
demonstrare  posset,  nulla  etsi  diversa  ac  nu- 
merosa, quibus  non  decompositum  sit,  talem 
decompositionem  esse  impossibilem  posse 
probare.  Admittitur  chlorinum  aliis  corpo- 
ribus oxy genium  continentibus  magnam  si- 
militudinem ostendere.  A pondere  ejus  a 
facultate  quam  habet  aqua  id  absorbendi  et 
a specie  quorundum  ex  ejus  compositionibus 
id  oxygenium  continere  credere  ducimur. 
Carbone  vel  electricitate  non  sejungi,  vires 
analyseos  etiam  potentiores  expectare  tan- 
tum nos  docet.  Chlorinum  sine  dubio  non 
directe  disjunctum  fuit.  - Aquam  tamen  ac- 
tione ferri  limaturarum  in  gas  muriaticum 
obtineri  supra  diximus.  Ex  quo  nascitur  ? 
Ut  gas  muriaticum  ex  oxygenio  et  liydro- 
genio  componitur,  nisi  chlorinum  composi- 
tum aestimetur,  non  possumus  experimen- 
tum explicare.  Probatur  hoc  experimento 

chlorinum  oxy genium  continere.  Nunc  vi- 
dimus theoriam  quam  de  acidis  muriatico  et 
oxy  muriatico  proposuit  Lavoisier  longe  a 
vero  abesse, — acidum  muriaticum  e clilorino 
et  hydrogenio, — et  chlorinum  ipsum  (nisi 
experimenta  Murra Y et  Ure  contradicta 
sint)  ex  oxygenio  et  aliqua  basi  adhuc  igno- 
ta, componi.  Basi  ex  qua  et  oxygenio  se- 
cundum Cl.  Murray  constat  chlorinum 
nomen  Murion  impositum  est. 

. t .4  iqq  A-  .oTjbuoitao 

Quoniam  gas  acidum  muriaticum  e chlo- 
rino  et  hydrogenio,  vel  e basi  chlorini  cum  a- 
quae  elementis  constare,  et  aquam  variis  mo- 
dis ex  hoc  acido  obtineri  invenimus  et  hanc 
aquam  gasis  quartam  partem  constituere,  ul- 
tima ejus  elementa  cernere  licet  ex  centenis 
basis  ignotae  31*3 24  oxygenii  65  851  et' hy- 
drogenii  2*925.  Eodem  modo  principia  chlo- 
rini sunt  ex  centenis,  basis  67‘836  oxygenii 
32*164.  Nunc  tantum  superest  de  ilia  sub- 
stantia singulari,  iodino  nimirum  pauca  di- 
cere. Diximus  magnam  analogiam  inter  id 
et  chlorinum  esse ; in  quibuscunque  igitur 

rebus  congruunt,  in  quibuscunque  differunt, 
speciatim  recitare  necesse  est. 

Iodinum  et  chlorinum  ambo  sunt  venena 
lethalia.  Eorum  vapores  suffocantes  sunt. 
Ambo  colores  vegetabiles  destruunt.  Neu- 
trum igni  consumendum  est.  Ambo  cum 
nitrogenio  compositiones  detonantes  for- 
mant. Metalla  in  ambobus  ardent,  nullo 
gase  extricato.  Carbo  in  neutrum  ullam 
mutationem  efficit,  et  analogia  inter  varia 
acida  quae  ex  his  oriuntur,  jamjam  comme- 
morata est. 

Quo  loco  igitur  ponendum  est  iodinum  ? 
Nullum  experimentum,  ni  me  forte  fallo, 
peractum  est,  a quo  ejus  decompositio  colligi 
possit.  An  simplex  esse  dicemus  ? 

Si  iodinum  etiamque  chlorinum  simplicia 
sunt,  et  oxygenio  similia,  quaeri  potest, 
Quare  velut  oxygenium  cum  carbone  non 
sese  conjungunt?  Quare  cum  hydrogenio 
et  oxygenio  solis  acida  formant  ? Si  iodinum 

ut  aliquibus  videtur  metallis  appropinquat 
cur  polus  negativus  Galvanicus,  id  non  at- 
trahit ? Cur  non  inflammabile  est  ? 

Iodinum  a chlorino  his  notis  sequentibus 
differt.  Iodinum  solidum  est,  chlorinum 
gas  est.  Pondus  specificum  iodini  grave, 
chlorini  leve  est.  Hoc  in  aqua  solubile,  illud 

non  est.  Attomus  chlorini  4\5  iodini  15*5. 

,jUodtb  ^udoafliB  ni  sLfrdoM  .insar 

Fortasse  magis  rationis  est,  cur  iodinum 
potius  quam  chlorinum  elementum  conside- 
remus. Pondus  speciale  magnum,  color 
splendorque  id  inter  metalla  ponunt ; sed 
gravitas  atomi,  deficiens  inflammabilitate, 
progressus  ejus  ad  polum  positivum  Galva- 
nicum,  nos  credere  inducunt,  id  inter  oxida 
potius  ponendum  esse.  Et  quoniam  de  chlo- 
rino quam  de  iodino  multo  magis  intelligi- 
mus,  nonne  igitur  credere  licet,  iodinum, 
quicquid  ejus  aliud  elementum  sit,  ex  oxy- 
genio  partim  constare  ? 

Acidum  hydriodicum  iodini  basi,  eandem 

quam  acidum  muriaticum  chlorini  basi  affi- 
nitatem habeat ; et  acidum  oxyodicum  ean- 
dem quam  aliquid  compositionum  superio- 
rum murionis  et  oxygenii. 

Non  intelligi  velim  nihil  aliud  confirma- 
tionis ad  aliquam  harum  sententiarum  cor- 
roborandam, necesse  esse.  De  materiae  ele- 
mentis semper  diffidenter  dicere  nos  decet, 
et  in  ista  chemiae  parte,  cui  animum  adhi- 
bui dubitationes  et  difficultates  quae  ubique 
occurrunt,  nos  maxime  incertos  reddunt. 


FINIS. 


